
ЧРЕЗ
Г-Н МИХАИЛ ХАДЖИЯНЕВ
ПРЕДСЕДАТЕЛ НА
ОБЩИНСКИ СЪВЕТ-БУРГАС

ДО
Г-Н ДИМИТЪР НИКОЛОВ
КМЕТ НА 
ОБЩИНА БУРГАС

П И Т А Н Е
от
ВИОЛЕТА АТАНАСОВА ДИЯНОВА –
ОБЩИНСКИ СЪВЕТНИК ОТ ПАРТИЯ „ВЪЗРАЖДАНЕ“

[bookmark: _GoBack]Относно: Дейности на Община Бургас, финансирани по фонд „Убежище, миграция и интеграция“ на Европейския съюз

УВАЖАЕМИ ГОСПОДИН НИКОЛОВ,
Община Бургас е изпълнител по проект BG65AMPR001-4.002-0005 „Интеграционна подкрепа за презаселени лица на територията на община Бургас“, в рамките на който „организира дейности по презаселване и интеграция на чужденци, а именно:
– осигуряване на жилище, в което посочените лица са настанени, заплащане на всички битови сметки в рамките на периода;
– дейности по интеграция, които ще включват, но не само: образование (курсове и уроци по български език), социални дейности, здравеопазване (прегледи и др.), курсове по интереси, жилищни услуги, трудова заетост, административна помощ.
С презаселените лица са сключени споразумения за интеграция, в които са определени правата и задълженията на Община Бургас.“
Предвид изложеното, на основание чл.85, ал.1 от Правилника за организацията и дейността на Общинския съвет, неговите комисии и взаимодействието му с общинската администрация на Община Бургас, желая да получа писмен отговор на следните въпроси:
- По отношение на какъв брой лица Община Бургас е осигурила/поела ангажимент да осигури изпълнение на всяка от посочените дейности (осигуряване на жилище, заплащане на всички битови сметки и т.н.)?
- Кои са държавите по произход на презаселените чужденци на територията на община Бургас, съответно от кои държави са презаселени същите?
- Какви дейности, финансирани по фонд „Убежище, миграция и интеграция“ на Европейския съюз, е осъществила Община Бургас в периода от 01.01.2021 г. до 03.04.2026 г., съответно по отношение на какъв брой лица и от кои държави по произход?

12.10.2026 г.	С уважение: ............................................
    /Виолета Диянова/

